กฎ กกฎ ก.ก.ว่าด้วยการสอบคัดเลือกเพื่อแต่งตั้งข้าราชการกรุงเทพมหานครสามัญให้ดำรงตำแหน่งประเภทวิชาการระดับปฏิบัติการพ.ศ. ๒๕๕๙ อาศัยอำนาจตามมาตรา๑๔ (๓) และมาตรา ๔๔แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔ประกอบมาตรา ๖๓ แห่งพระราชบัญญัติระเบียบข้าราชการพลเรือน พ.ศ. ๒๕๕๑ ก.ก. จึงออกกฎก.ก. ไว้ ดังต่อไปนี้ข้อ๑[๑] กฎ ก.ก.นี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ในกฎ ก.ก. นี้การสอบคัดเลือกข้าราชการ หมายความว่าการสอบคัดเลือกข้าราชการกรุงเทพมหานครสามัญ เพื่อแต่งตั้งให้ดำรงตำแหน่งประเภทวิชาการระดับปฏิบัติการข้อ๓ เมื่อกรุงเทพมหานครมีตำแหน่งว่างหรือกรุงเทพมหานครกำหนดให้ปรับปรุงการกำหนดตำแหน่งจากตำแหน่งประเภททั่วไปเป็นตำแหน่งประเภทวิชาการ ให้กองการเจ้าหน้าที่ สำนักปลัดกรุงเทพมหานครสำรวจตำแหน่งสายงาน และจำนวนตำแหน่งนำเสนอปลัดกรุงเทพมหานครเพื่ออนุมัติให้จัดสอบคัดเลือกข้าราชการและดำเนินการสอบคัดเลือกตามหลักเกณฑ์และวิธีการที่กำหนดในกฎ ก.ก. นี้ข้อ๔ ในการกำหนดตำแหน่งและสายงานที่จะดำเนินการสอบคัดเลือกข้าราชการตามข้อ ๓ ต้องเป็นไปตามเงื่อนไข ดังต่อไปนี้(๑)ไม่เป็นตำแหน่งที่ใช้คุณวุฒิที่ ก.ก.กำหนดให้คัดเลือกเพื่อบรรจุบุคคลเข้ารับราชการเป็นข้าราชการกรุงเทพมหานครสามัญ(๒)ไม่เป็นตำแหน่งที่มีการขึ้นบัญชีผู้สอบแข่งขันได้ และ(๓)เป็นตำแหน่งที่กรุงเทพมหานครกำหนดให้ปรับปรุงการกำหนดตำแหน่งจากตำแหน่งประเภททั่วไปเป็นตำแหน่งประเภทวิชาการ เพื่อให้สอดคล้องกับบทบาท ภารกิจของหน่วยงานหน้าที่และความรับผิดชอบ และลักษณะงานที่ปฏิบัติของตำแหน่งที่มีผู้ดำรงตำแหน่งอยู่เดิมที่มีคุณสมบัติ ความรู้ความสามารถหรือประสบการณ์ตรงตามมาตรฐานกำหนดตำแหน่งนั้น ซึ่งปลัดกรุงเทพมหานคร อาจกำหนดจำนวนตำแหน่งที่จะดำเนินการสอบคัดเลือกข้าราชการได้เท่ากับจำนวนตำแหน่งที่กรุงเทพมหานครกำหนดให้ปรับปรุงการกำหนดตำแหน่งก็ได้ หรือ(๔)เป็นตำแหน่งที่กรุงเทพมหานครมีความจำเป็นต้องใช้ผู้ที่มีความรู้ความสามารถทักษะและประสบการณ์ที่สั่งสมมานานเพื่อให้ภารกิจของกรุงเทพมหานครสำเร็จลุล่วงและไม่สามารถสรรหาผู้ที่มีความรู้ความสามารถ และทักษะดังกล่าวจากบุคคลภายนอกได้หรืออาจรับสมัครจากบุคคลภายนอกได้แต่ต้องใช้เวลานานจึงจะสามารถพัฒนาความรู้และทักษะได้ ซึ่งปลัดกรุงเทพมหานครอาจกำหนดจำนวนตำแหน่งโดยพิจารณาสัดส่วนในการสอบคัดเลือกข้าราชการได้ไม่เกินร้อยละ๕๐ ของจำนวนตำแหน่งว่างทั้งหมดข้อ๕ ให้กองการเจ้าหน้าที่สำนักปลัดกรุงเทพมหานคร จัดทำประกาศรับสมัครสอบคัดเลือกข้าราชการและนำเสนอปลัดกรุงเทพมหานครเพื่อลงนาม โดยระบุตำแหน่ง และจำนวนตำแหน่งที่จะสอบคัดเลือกคุณสมบัติของผู้มีสิทธิสมัครสอบคัดเลือก กำหนดการ วิธีการรับสมัคร หลักสูตรวิธีการสอบ และรายละเอียดอื่น ๆ ที่เกี่ยวข้องรวมถึงการดำเนินการรับสมัครสอบคัดเลือกข้าราชการข้อ๖ ในการสอบคัดเลือกข้าราชการผู้มีสิทธิสมัครสอบต้องเป็นข้าราชการกรุงเทพมหานครสามัญผู้ที่ได้รับวุฒิปริญญาเพิ่มขึ้นหรือมีวุฒิอยู่เดิม แต่มิได้ดำรงตำแหน่ง และไม่เคยดำรงตำแหน่งประเภทวิชาการระดับปฏิบัติการ ประสงค์จะได้รับการแต่งตั้งไปดำรงตำแหน่งประเภทวิชาการ ระดับปฏิบัติการข้อ๗ ในการสอบคัดเลือกข้าราชการผู้มีสิทธิสมัครสอบสำหรับตำแหน่งใดต้องมีคุณสมบัติเฉพาะสำหรับตำแหน่งตรงตามมาตรฐานกำหนดตำแหน่งนั้นและมีคุณสมบัติครบถ้วนนับถึงวันปิดรับสมัครดังนี้(๑)เป็นข้าราชการกรุงเทพมหานครสามัญ ดำรงตำแหน่งประเภททั่วไประดับปฏิบัติงานโดยมีระยะเวลาขั้นต่ำในการดำรงตำแหน่งในสายงานตามคุณวุฒิอย่างใดอย่างหนึ่งดังต่อไปนี้(ก) คุณวุฒิประกาศนียบัตรวิชาชีพ หรือต่ำกว่าหรือเทียบเท่ามาแล้วไม่น้อยกว่า ๔ ปี(ข) คุณวุฒิประกาศนียบัตรวิชาชีพเทคนิคหรืออนุปริญญาหลักสูตร ๒ ปี หรือเทียบเท่ามาแล้วไม่น้อยกว่า ๓ ปี(ค) คุณวุฒิประกาศนียบัตรวิชาชีพชั้นสูงหรืออนุปริญญาหลักสูตร ๓ ปี หรือเทียบเท่ามาแล้วไม่น้อยกว่า ๒ ปี หรือ(๒)เป็นข้าราชการกรุงเทพมหานครสามัญ ดำรงตำแหน่งประเภททั่วไป ระดับชำนาญงาน และ(๓)ได้รับคุณวุฒิปริญญาตรีหรือคุณวุฒิอย่างอื่นที่เทียบได้ในระดับเดียวกันในสาขาวิชาตามคุณสมบัติเฉพาะสำหรับตำแหน่งข้อ๘ ให้กองการเจ้าหน้าที่สำนักปลัดกรุงเทพมหานคร นำเสนอปลัดกรุงเทพมหานคร แต่งตั้งคณะกรรมการสอบคัดเลือกขึ้นคณะหนึ่งประกอบด้วยประธานกรรมการ และกรรมการอื่นจำนวนไม่น้อยกว่า ๔ คนรวมถึงการแต่งตั้งเจ้าหน้าที่เพื่อดำเนินการในเรื่องต่าง ๆตามความจำเป็นและความเหมาะสมข้อ๙ ให้คณะกรรมการสอบคัดเลือกดำเนินการสอบคัดเลือกข้าราชการตามหลักสูตรและวิธีการสอบคัดเลือกตามที่กำหนดท้ายกฎก.ก. นี้ ประกอบด้วย เอกสารหมายเลข ๑ เอกสารหมายเลข ๒ และเอกสารหมายเลข ๓โดยคณะกรรมการสอบคัดเลือกอาจแต่งตั้งคณะกรรมการออกข้อสอบและตรวจกระดาษคำตอบคณะกรรมการสัมภาษณ์ หรือคณะกรรมการอื่นข้อ๑๐ เกณฑ์การตัดสินว่าผู้ใดเป็นผู้สอบคัดเลือกได้ผู้นั้นต้องได้คะแนนในแต่ละภาคไม่น้อยกว่าร้อยละ ๖๐ข้อ๑๑ ถ้าปรากฏว่ามีการทุจริตหรือส่อไปในทางทุจริตอันอาจทำให้เกิดความไม่เป็นธรรมในการสอบคัดเลือกให้รายงานคณะกรรมการสอบคัดเลือกเพื่อพิจารณาว่าจะสมควรตัดสิทธิผู้ทุจริตหรือส่อไปในทางทุจริตในการสอบหรือจะสมควรยกเลิกการสอบคัดเลือกครั้งนั้นทั้งหมดหรือจะพิจารณายกเลิกการสอบเฉพาะภาคหากคณะกรรมการสอบคัดเลือกให้ยกเลิกการสอบเฉพาะตำแหน่งในภาคใดแล้วก็ให้ดำเนินการสอบคัดเลือกเฉพาะตำแหน่งหรือเฉพาะภาคใหม่ สำหรับผู้ที่ทุจริตหรือส่อไปในทางทุจริต และผู้มีส่วนเกี่ยวข้องกับการทุจริตหรือส่อไปในทางทุจริตให้พิจารณาดำเนินการทางวินัยและตัดสิทธิในการสอบครั้งนั้นเมื่อผลการพิจารณาเป็นประการใดให้รายงานปลัดกรุงเทพมหานครทราบข้อ๑๒ เมื่อได้ดำเนินการสอบคัดเลือกข้าราชการเสร็จแล้วให้คณะกรรมการสอบคัดเลือกจัดทำประกาศผลการสอบคัดเลือกนำเสนอปลัดกรุงเทพมหานครเพื่อลงนาม โดยเรียงลำดับรายชื่อผู้สอบคัดเลือกได้ตามผลคะแนนดังนี้(๑)ให้ผู้สอบคัดเลือกได้คะแนนรวมสูงสุดอยู่ในลำดับก่อน(๒)ในกรณีที่มีผู้สอบคัดเลือกได้คะแนนรวมเท่ากันให้ผู้ที่ได้คะแนนจากการสอบภาคความรู้ความสามารถที่ใช้เฉพาะตำแหน่งมากกว่าอยู่ในลำดับก่อน(๓)ในกรณีที่มีผลคะแนนรวมเท่ากันและคะแนนภาคความรู้ความสามารถที่ใช้เฉพาะตำแหน่งเท่ากันอีกให้ผู้ที่ได้รับเลขประจำตัวสอบก่อนเป็นผู้อยู่ในลำดับก่อนข้อ๑๓ การบรรจุและแต่งตั้งผู้สอบคัดเลือกได้และการให้ได้รับเงินเดือน(๑)ให้กองการเจ้าหน้าที่ สำนักปลัดกรุงเทพมหานคร นำเสนอผู้มีอำนาจสั่งบรรจุตามมาตรา๕๒ แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ.๒๕๕๔ เพื่อดำเนินการสั่งบรรจุและแต่งตั้งผู้สอบคัดเลือกได้ตามลำดับที่ในบัญชีประกาศผลการสอบคัดเลือกข้าราชการเมื่อแต่งตั้งบุคคลในตำแหน่งที่สอบคัดเลือกได้ตามที่กองการเจ้าหน้าที่สำนักปลัดกรุงเทพมหานครนำเสนอปลัดกรุงเทพมหานครอนุมัติให้จัดสอบคัดเลือกข้าราชการแล้วประกาศผลการสอบคัดเลือกข้าราชการเป็นอันยกเลิก(๒)กรณีที่ผู้สอบคัดเลือกสอบผ่านการคัดเลือกและอยู่ในลำดับที่ที่จะได้รับการบรรจุและแต่งตั้งได้มากกว่าหนึ่งตำแหน่งในคราวเดียวกันให้กองการเจ้าหน้าที่ สำนักปลัดกรุงเทพมหานครนำเสนอผู้มีอำนาจสั่งบรรจุตามมาตรา ๕๒แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔เพื่อดำเนินการสั่งบรรจุและแต่งตั้งผู้สอบคัดเลือกได้ในตำแหน่งที่สอบได้คะแนนรวมสูงสุดอยู่ในลำดับก่อนหากผู้สอบคัดเลือกสอบได้ในลำดับที่เท่ากันให้สั่งบรรจุและแต่งตั้งในตำแหน่งที่สอบได้คะแนนภาคความรู้ความสามารถที่ใช้เฉพาะตำแหน่งอยู่ในลำดับก่อน(๓) ให้ผู้มีอำนาจสั่งบรรจุ ตามมาตรา ๕๒แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔ดำเนินการแต่งตั้งผู้สอบคัดเลือกได้ให้ดำรงตำแหน่งประเภทวิชาการ ระดับปฏิบัติการในตำแหน่งที่สอบคัดเลือกได้ และให้ได้รับเงินเดือนดังนี้(ก) ถ้าผู้นั้นได้รับเงินเดือนต่ำกว่าหรือเท่าคุณวุฒิ ให้ได้รับเงินเดือนตามคุณวุฒิ(ข) ถ้าผู้นั้นได้รับเงินเดือนสูงกว่าคุณวุฒิให้ได้รับเงินเดือนในขั้นที่เท่ากับเงินเดือนที่ได้รับอยู่เดิม ทั้งนี้ต้องไม่เกินเงินเดือนสูงสุดของตำแหน่งประเภทวิชาการ ระดับปฏิบัติการข้อ๑๔ กรณีที่ต้องดำเนินการต่างไปจากที่ได้กำหนดไว้ในกฎก.ก. นี้ให้เสนอ ก.ก. พิจารณาอนุมัติก่อนดำเนินการเป็นกรณีไปข้อ๑๕ เมื่อได้ดำเนินการเป็นประการใดแล้วให้รายงาน ก.ก. ทราบให้ไว้ ณ วันที่ ๒พฤษภาคม พ.ศ. ๒๕๕๙หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครประธาน ก.ก.[เอกสารแนบท้าย]๑. เอกสารหมายเลข ๑ หลักสูตรและวิธีการสอบคัดเลือกแนบท้ายกฎ ก.ก.ว่าด้วยการสอบคัดเลือกเพื่อแต่งตั้งข้าราชการกรุงเทพมหานครสามัญให้ดำรงตำแหน่งประเภทวิชาการระดับปฏิบัติการ๒. เอกสารหมายเลข ๒ แบบให้คะแนนภาคความเหมาะสมกับตำแหน่งคะแนนเต็ม ๑๐๐ คะแนน๓.เอกสารหมายเลข ๓ แบบประเมินบุคคลเพื่อพิจารณาความเหมาะสมกับตำแหน่งในการสอบคัดเลือกเพื่อแต่งตั้งข้าราชการกรุงเทพมหานครสามัญให้ดำรงตำแหน่งประเภทวิชาการระดับปฏิบัติการ(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎ ก.ก. ฉบับนี้ คือโดยที่เป็นการสมควรกำหนดหลักเกณฑ์และวิธีการสอบคัดเลือกเพื่อแต่งตั้งข้าราชการกรุงเทพมหานครสามัญให้ดำรงตำแหน่งประเภทวิชาการระดับปฏิบัติการ เพื่อเป็นการสนับสนุนข้าราชการของกรุงเทพมหานครที่ได้รับวุฒิปริญญาเพิ่มขึ้นหรือสูงขึ้นให้มีโอกาสได้รับความก้าวหน้าในสายอาชีพซึ่งมาตรา ๔๔แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔ประกอบกับมาตรา ๖๓ แห่งพระราชบัญญัติระเบียบข้าราชการพลเรือน พ.ศ. ๒๕๕๑กำหนดให้การย้าย การโอนหรือการเลื่อนข้าราชการพลเรือนสามัญไปแต่งตั้งให้ดำรงตำแหน่งข้าราชการพลเรือนสามัญในหรือต่างกระทรวงหรือกรมแล้วแต่กรณี ให้เป็นไปตามที่กำหนดในกฎ ก.พ.จึงจำเป็นต้องออกกฎ ก.ก. นี้ปริยานุช/จัดทำ๓๐ พฤษภาคม๒๕๕๙วิศนี/ตรวจ๓๐ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๔๗ ก/หน้า ๓๓/๒๗ พฤษภาคม ๒๕๕๙